Na podlagi 7. člena Pravilnika o dodelitvi proračunskih sredstev za namen pokroviteljstva in donatorstva v Občini Oplotnica (UGSO, št. 49/16) Občina Oplotnica, razpisuje

**Javni razpis za dodelitev proračunskih sredstev za namen pokroviteljstva in donatorstva v Občini Oplotnica za leto 2017**

**I. PREDMET JAVNEGA RAZPISA**

Predmet javnega razpisa je sofinanciranje prireditev in dejavnosti, katerih programi izpolnjujejo najmanj 4 od spodaj navedenih pogojev:

* imajo prepoznavno vsebino in značaj,
* utrjujejo in promovirajo pozitivne vrednote (demokratične vrednote, človekove pravice in druga temeljna načela, zapisana v statutu občine in Ustavi RS),
* so socialne, kulturne, umetniške, izobraževalne, športne, humanitarne in podobne narave,
* promovirajo občino oziroma širijo njene razvojne potenciale,
* so odprtega značaja, dostopne širšemu krogu in pretežno brezplačne za obiskovalce,
* bodo izvedene v tekočem proračunskem letu,
* imajo ob prijavi jasno in pregledno finančno konstrukcijo prihodkov in odhodkov in zagotovljene vire financiranja,
* so neposredno vezana na med regijsko in mednarodno sodelovanje,
* jih organizirajo mladi ali so namenjene mladim,
* so neposredno namenjena plačilu stroškov sprejema in pogostitve ob pomembnejših jubilejih, obiskih in drugih priložnosti oziroma pomoč pri tem.

Sredstva, dodeljena na podlagi tega pravilnika, niso namenjena aktivnostim političnih strank, komercialnim in profitnim organizacijam in tudi ne sofinanciranju komercialnih in profitnih prireditev ter dejavnosti.

**II. VIŠINA SREDSTEV**

Sredstva so zagotovljena v proračunu Občine Oplotnica za leto 2017 v okvirni višini 3.000,00 EUR.

Upravičencem se lahko po namenu dodelijo finančna sredstva:

* do 50 evrov za sofinanciranje manjših prireditev in dejavnosti,
* do 100 evrov za sofinanciranje večjih prireditev in dejavnosti,
* do 150 evrov za sofinanciranje večjih prireditev in dejavnosti, ki so postala že tradicionalna in za občino večjega pomena,
* do 200 evrov za sofinanciranje večjih prireditev in dejavnosti z med-regijsko in mednarodno udeležbo,
* do 250 evrov za sofinanciranje večjih prireditev in dejavnosti, ki so postala že tradicionalna in za občino večjega pomena, z med-regijsko in mednarodno udeležbo ali z velikim promocijskim učinkom, ki trajajo dalj časa,
* 400 evrov ali več za sofinanciranje večjih prireditev in dejavnosti po posebni odločitvi župana na podlagi ustrezne utemeljitve komisije, vendar največ do 600 evrov.
* Število predvidenih udeležencev prireditve v primeru manjše prireditve je do 150 ali manj, v primeru večje prireditve pa več kot 150 udeležencev.

Najvišji možni odstotek sofinanciranja znaša (ne glede na število doseženih točk) do največ 50 % upravičenih stroškov celotne vrednosti izvedenega programa prireditve ali dejavnosti.

**III. UPRAVIČENCI**

Upravičenci dodelitve proračunskih sredstev po tem pravilniku so:

* fizične in pravne osebe s sedežem na območju občine,
* fizične in pravne osebe s sedežem na območju druge občine, če prireditev ali dejavnost organizirajo na območju občine Oplotnica,
* fizične in pravne osebe s sedežem na območju druge občine, če je njihova prireditev ali dejavnost, ki je organizirana izven območja občine, pomembna za občino Oplotnica.

Do pokroviteljskih oz. donatorskih sredstev niso upravičeni vlagatelji:

* ki imajo aktivnost vključeno v letni program dela, s katerim kandidirajo na druge razpise občine,
* ki so za prijavljeno aktivnost že dobili proračunska sredstva občine, ki so v tekočem proračunskem letu že prejeli pokroviteljska oz. donatorska sredstva

**IV. OBRAVNAVA VLOGE**

Komisija

Vse vloge bo obravnavala komisija, ki jo imenuje župan. Komisija se praviloma sestane ob koncu vsakega polletja in obravnava vse tekoče prispele vloge, v drugem polletju pa v času od 15. do 30. novembra. Vloge komisija obravnava po vrstnem redu, kot so prispele in sicer do porabe proračunskih sredstev na tej proračunski postavki. V vsakem polletju lahko komisija predlaga razporeditev do ene polovice proračunskih sredstev, predvidenih za ta namen.

Popolnost vloge

Za dodelitev proračunskih sredstev prosilec zaprosi s pisno vlogo, ki jo naslovi na Občino Oplotnica, Goriška cesta 4, 2317 Oplotnica. Vloga je popolna, če vsebuje podatke in dokazila:

* podatke o vlagatelju,
* podatke o dogodku (vsebina, udeležba),
* finančni načrt dogodka (viri, prihodki, odhodki),
* številko transakcijskega računa za nakazilo pokroviteljskih oz. donatorskih sredstev,
* davčno številko in izjavo, ali gre za davčnega zavezanca,
* izjavo in dokazila, da vlagatelj izpolnjuje pogoje iz tega pravilnika in razpisa.

Če vloga ob vložitvi ni popolna, komisije prosilca pozove, naj vlogo v roku 15 dni dopolni. Če tega ne stori oz. je vloga kljub dopolnitvi še vedno nepopolna, komisija predlaga županu, da vlogo s sklepom zavrže. Prosilci lahko oddajo vlogo za dodelitev proračunskih sredstev po tem pravilniku kadarkoli v okviru tekočega leta, vendar najkasneje do 15. novembra za tekoče leto.

Ocenjevalni postopek in merila

Popolne vloge bo komisija pregledala in jih na podlagi izpolnjevanja pogojev navedenih v razpisu uvrstila v ocenjevalni postopek. Pri ocenjevanju vloge se uporabijo merila za točkovanje posamezne aktivnosti:

1. kakovost, možnost izvedbe in dostopnost prireditve oz. dejavnosti,

* Kakovost:

Ocenjuje se vsebina programa, način predstavitve, poudarjanje kulturne identitete kraja, projekt je okolju prijazen,… (največ možnih 7 točk):

|  |  |
| --- | --- |
| visoka | 7 točk |
| zadovoljiva | 3 točke |
| nezadovoljiva | 0 točk |

* Možnost izvedbe:

ocenjuje se izvedljivost projekta glede na ekonomičnost in realnost finančne konstrukcije (največ možnih10 točk):

|  |  |
| --- | --- |
| 50 % in več lastnih sredstev | 10 točk |
| 40 % - 49 % lastnih sredstev | 5 točk |
| 30 % - 39 % lastnih sredstev | 4 točke |
| 20 % - 29 % lastnih sredstev | 3 točke |
| 10 % - 19 % lastnih sredstev | 2 točki |
| 0 % - 9 % lastnih sredstev | 1 točka |

* Dostopnost:

Obveščanje javnosti- promocija (največ možnih 7 točk)

|  |  |
| --- | --- |
| obveščanje preko lokalnih medijev (Radio, Panorama, Novice…) | 7 točk |
| obveščanje preko občinskih medijev | 3 točke |
| obveščanje v ožjem krogu (interno) | 1. točk |

1. pomembnost prireditve za občino in za družbeno življenje občanov,

* Pomembnost prireditve:

izvajalec s svojim projektom ali prireditvijo prispeva in koristi interesom lokalne skupnosti (največ možnih15 točk):

|  |  |
| --- | --- |
| dolgoročne koristi | 15 točk |
| kratkoročne koristi | 10 točk |
| enkratne koristi | 5 točk |

1. pričakovano udeležbo ter sorazmernost sofinanciranja podobnih

prireditev/dejavnosti,

* Pričakovana udeležba:

Ocena število obiskovalcev glede na promocijo (največ možnih 10 točk)

|  |  |
| --- | --- |
| več kot 300 obiskovalcev | 10 |
| več kot 100 obiskovalcev | 7 |
| do 50 obiskovalcev | 3 |

* Sorazmernost sofinanciranja podobnih prireditev ali dejavnosti: (največ možnih 10 točk)

|  |  |
| --- | --- |
| do 50 % | 10 |
| do 20 % | 5 |
| do 10 % | 3 |

1. preglednost, ekonomičnost in izvedljivost finančne konstrukcije

* Preglednost:

Cilji ter nameni projektov in prireditev so jasno opredeljeni; izvedljivi glede na metode dela in človeške vire (največ možnih **1**0 točk)**:**

|  |  |
| --- | --- |
| visoka | 10 točk |
| zadovoljiva | 5 točk |
| nezadovoljiva | 0 točk |

* Ekonomičnost:

Prireditev je izpeljana gospodarno samo z najnižjimi stroški glede na primerljive prireditve (največ možnih 10 točk)

|  |  |
| --- | --- |
| nizki stroški | 10 točk |
| srednji stroški | 5 točk |
| visoki stroški | 0 točk |

* Izvedljivost finančne konstrukcije:

Vrednost promoviranja ( največ možnih 20 točk)

|  |  |
| --- | --- |
| vedno predvidena finančna konstrukcija | 20 točk |
| pričakovana finančna konstrukcija | 10 točk |
| brez finančne konstrukcije | 0 točk |

Na osnovi števila dodeljenih točk in razpoložljivih sredstev komisija pripravi predlog o dodelitvi donatorskih sredstev po vrstnem redu glede na prejete točke. V kolikor kvota sredstev v polletju ne bi bila porabljena, se lahko vloge upoštevajo tudi pri pripravi predloga za naslednje polletje. V kolikor komisija oceni, da gre za izredno pomembno aktivnost, se lahko višina kvote prekorači, komisija pa predlaga dodelitev donatorskih sredstev z dodatno utemeljitvijo. V tem primeru se kvota za naslednje polletje v tej višini ustrezno zniža.

Odločitev

Na podlagi predloga komisije o dodelitvi donatorskih sredstev odloči župan s sklepom. Odločitev župana je dokončana.

Župan na podlagi sklepa iz tega člena s prejemniki sredstev sklene pogodbo, ki je podlaga za nakazilo dodeljenih pokroviteljskih oz. donatorskih sredstev na transakcijski račun prejemnika. Če prejemnik pokroviteljskih oz. donatorskih sredstev v roku 8 dni od prejema ne vrne podpisane pogodbe, se šteje, da je odstopil od pridobitve sredstev.

Upravičeno porabo donatorskih sredstev prejemnik dokaže na zahtevku za izplačilo sredstev v katerem poroča o porabi prejetih donatorskih sredstev s prilogami kopij računov za stroške celotne prireditve ali dejavnosti. Vlagatelj je zahtevek dolžan dostaviti občini najpozneje 15 dni po izvedeni prireditvi ali dejavnosti oz. najkasneje do 10. novembra za tekoče leto. V kolikor se ugotovi neupravičenost porabe pogodbene določenih sredstev (razlika med prejetimi in upravičenimi priznanimi stroški), mora vlagatelj vrniti vsa sredstva v občinski proračun.

**V. ROK IN NAČIN PRIJAVE**

Vlagatelji lahko oddajo vlogo za dodelitev donatorskih in pokroviteljskih sredstev kadarkoli v proračunskem letu, vendar najkasneje do 10. novembra za tekoče proračunsko leto. Vloga se odda na priloženem obrazcu z vsemi zahtevanimi podatki in dokazili ter pravilno opremo vloge.

Vlagatelj lahko vloži vlogo pisno po pošti na naslov Občine Oplotnica, Goriška cesta 4, 2317 Oplotnica ali z osebno oddajo v tajništvu Občine Oplotnica, v času uradnih ur.

Številka: 320-1/2017-1

Datum: 23. 5. 2017

Župan Matjaž Orter